title: Nõukogu direktiiv 2002/99/EÜ, 16. detsember 2002, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad

text:
Tähtis õiguslik teade

|

32002L0099

Euroopa Liidu Teataja L 018 , 23/01/2003 Lk 0011 - 0020

		Nõukogu direktiiv 2002/99/EÜ,16. detsember 2002,milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjadEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse Euroopa majandus- ja sotsiaalkomitee arvamust [3]ning arvestades järgmist:(1) Seoses ühisturuga on sätestatud loomatervishoiu erieeskirjad, mis reguleerivad asutamislepingu I lisas esitatud inimtoiduks ettenähtud loomsete saaduste ühendusesisest kauplemist tootmise, töötlemise, turustamise ja kolmandatest riikidest ühendusse toomise osas.(2) Kõnealuste eeskirjadega on lubatud kõrvaldada takistusi kauplemisel asjaomaste saadustega, aidates seeläbi kaasa siseturu loomisele ning tagades samas loomade tervise kaitse kõrge taseme.(3) Kõnealuste eeskirjade eesmärk on vältida loomsete saaduste turuleviimisest tulenevate loomahaiguste sissetoomist või levikut. Samuti sisaldavad eeskirjad ühissätteid eelkõige piirangute osas, mida kohaldatakse episootiliste haigustega nakatunud põllumajandusettevõttest või piirkonnast pärit toodete turuleviimise puhul, ning kohustuse osas töödelda piirangutega piirkondadest pärit tooteid haigusetekitajate hävitamiseks.(4) Kõnealused ühissätted tuleks ühtlustada, et kõrvaldada loomatervishoiu erieeskirjade vastuvõtmisel tekkinud võimalikud vastuolud. Niisugune ühtlustamine tagab ka loomatervishoiu erieeskirjade ühetaolise rakendamise kogu ühenduses ning muudab ühenduse õigusaktide ülesehituse läbipaistvamaks.(5) Kauplemiseks ettenähtud loomsete saaduste veterinaarkontrollid tuleb läbi viia vastavalt nõukogu 11. detsembri 1989. aasta direktiivile 89/662/EMÜ veterinaarkontrollide kohta ühendusesiseses kaubanduses seoses sise- turu väljakujundamisega. [4] Direktiiv 89/662/EMÜ sisaldab kaitsemeetmeid, mida võib rakendada tõsise ohu korral loomade tervisele.(6) Kolmandatest riikidest imporditud tooted ei tohi kujutada tõsist ohtu ühenduse karja loomade tervisele.(7) Sel eesmärgil tuleks kehtestada kord episootiliste haiguste sissetoomise vältimiseks. Niisugune kord hõlmab kolmandate riikide loomade tervisliku seisundi korrapärast hindamist.(8) Samuti tuleb sätestada loomsete saaduste impordil kohaldatavate üld- või erieeskirjade või -kriteeriumide kehtestamise kord.(9) Kodukabiloomade liha ja sellest lihast või koos selle lihaga valmistatud toodete importi käsitlevad sätted sisalduvad juba nõukogu 12. detsembri 1972. aasta direktiivis 72/462/EMÜ terviseohutuse ja veterinaarkontrolli probleemide kohta veiste ja sigade ning värske liha impordil kolmandatest riikidest. [5](10) Liha ja lihatoodete impordi puhul kohaldatavat korda võib kasutada näidisena muude loomsete saaduste impordil.(11) Kolmandatest riikidest ühendusse imporditud loomsete saaduste veterinaarkontrollid tuleb läbi viia vastavalt nõukogu 18. detsembri 1997. aasta direktiivile 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted [6]. Direktiiv 97/78/EÜ sisaldab kaitsemeetmeid, mida võib rakendada tõsise ohu korral loomade tervishoiule.(12) Tuleb arvesse võtta maailma loomatervishoiu organisatsiooni (OIE) poolt rahvusvaheliste kaubanduseeskirjade vastuvõtmisel sätestatud juhendeid.(13) Loomatervishoidu käsitlevate sätete ühetaolise kohaldamise tagamiseks tuleb korraldada ühenduse kontrolle ja auditeid.(14) Käesoleva direktiiviga hõlmatud tooted on loetletud asutamislepingu I lisas.(15) Käesoleva direktiivi rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise kord, [7]ON VASTU VÕTNUD KÄESOLEVA DIREKTIIVI:Artikkel 1ReguleerimisalaKäesoleva direktiiviga sätestatakse loomatervishoiu üldeeskirjad, mis hõlmavad loomsete saaduste ja nendest saadud inimtoiduks ettenähtud toodete ühenduses tootmise, töötlemise ja turustamise kõiki etappe ning ühendusse toomist kolmandatest riikidest.Need eeskirjad ei mõjuta direktiivide 89/662/EMÜ ja 97/78/EÜ ning I lisas loetletud direktiivide vastavaid sätteid.Artikkel 2MõistedKäesolevas direktiivis kasutatakse vajaduse korral Euroopa Parlamendi ja nõukogu 28. jaanuari 2002. aasta määruse (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused) [8] ja direktiivi 97/78/EÜ määratlusi. Kasutatakse ka järgmisi mõisteid:1. tootmise, töötlemise ja turustamise kõik etapid – kõik loomsete toiduainete tootmisetapid, sealhulgas alates esmatootmisest ning lõpetades ladustamise, transpordi, müügi või tarnimisega lõpptarbijale;2. ühendusse toomine – kaupade toomine ühele direktiivi 97/78/EÜ I lisas loetletud territooriumile eesmärgiga suunata need nõukogu 12. oktoobri 1992. aasta määruse (EÜ) nr 2913/92 (millega kehtestatakse ühenduse tolliseadustik) [9] artikli 4 lõike 16 punktides a–f osutatud tolliprotseduuridele;3. riiklik veterinaararst – veterinaararst, kellel on pädeva asutuse luba ettenähtud ülesannete piires tegutsemiseks;4. loomsed saadused – inimtoiduke ettenähtud, loomadelt saadud saadused ning nendest valmistatud tooted, sealhulgas elusloomad, kui nad on valmistatud kõnealuseks kasutuseks.I PEATÜKKLOOMSETE SAADUSTE ÜHENDUSES TOOTMISE, TÖÖTLEMISE JA TURUSTAMISE KÕIKIDEL ETAPPIDEL KOHALDATAVAD LOOMATERVISHOIUNÕUDEDArtikkel 3Loomatervishoiu üldnõuded1. Liikmesriigid võtavad vastavalt järgmistele sätetele meetmed tagamaks, et toidukäitlejad ei põhjusta loomsete saaduste ühenduses tootmise, töötlemise ja turustamise ühelgi etapil loomadele edasikanduvate haiguste levikut.2. Loomsed saadused peavad olema saadud loomadelt, kes vastavad asjakohastes ühenduse õigusaktides sätestatud loomatervishoiunõuetele.3. Loomsed saadused saadakse loomadelt:a) kes ei ole pärit põllumajandusettevõttest, ettevõttest, piirkonnast või piirkonna osast, mille suhtes on vastavalt I lisas sätestatud eeskirjadele kohaldatud asjaomaste loomade ja toodete suhtes kohaldatavaid loomatervishoiuga seotud piiranguid;b) kes liha ja lihatoodete puhul ei ole tapetud ettevõttes, milles tapmise või tootmisprotsessi ajal leidus punktis a osutatud eeskirjadega hõlmatud haigustesse nakatunud või nakkuskahtlusega loomi või niisuguste loomade rümpasid või osi, v.a juhul, kui nakkuskahtlus oli juba välistatud;c) kes akvakultuurloomade puhul vastavad direktiivile 91/67/EMÜ. [10]Artikkel 4Erandid1. Olenemata artiklist 3 ja tingimusel, et järgitakse I lisas osutatud tauditõrjemeetmeid, võivad liikmesriigid lubada niisuguste loomsete saaduste tootmist, töötlemist ja turustamist, mis on pärit piirkonnast või piirkonna osast, kus kohaldatakse loomatervishoiuga seotud piiranguid, kuid mis ei ole pärit nakatunud või nakkuskahtlusega põllumajandusettevõttest, tingimusel et:i) saadused, mis on saadud, käideldud, transporditud ja ladustatud eraldi või erinevatel aegadel saadustest, mis vastavad kõigile loomatervishoiunõuetele, ja pädev asutus on heaks kiitnud väljaveo tingimused piirkonnast, mille suhtes kehtivad loomatervishoiuga seotud piirangud;ii) saadused, mis peavad töötluse läbima, on selgelt identifitseeritud;iii) saadused läbivad töötluse, mis võimaldab kõrvaldada asjaomased loomatervishoiuprobleemid; ningiv) töötlemine viiakse läbi ettevõttes, mis on heaks kiidetud selles liikmesriigis, kus loomatervishoiuprobleem ilmnes.Esimese lõigu nõudeid kohaldatakse vastavalt II lisale ja III lisa 1. osale või koos üksikasjalike eeskirjadega, mis võetakse vastu artikli 12 lõikes 2 osutatud korras.2. Artiklis 3 sätestatud tingimustele mittevastavaid akvakultuuritooteid lubatakse toota, töödelda ja turustada direktiivis 91/67/EMÜ sätestatud tingimustel ning vajaduse korral täiendavate tingimuste kohaselt, mis on vastu võetud artikli 12 lõikes 2 osutatud korras.3. Kui tervislik olukord võimaldab, võib teatavatel juhtudel lisaks sellele lubada erandeid artiklist 3 vastavalt artikli 12 lõikes 2 osutatud korrale. Niisugustel juhtudel võetakse arvesse:a) asjaomaste liikide haiguste eriomadusi; jab) kõiki loomadele tehtavaid katseid ja nende suhtes võetavaid meetmeid.Kui selliseid erandeid lubatakse, tuleb võtta meetmeid tagamaks, et kaitstuse tase loomahaiguste vastu mingil juhul ei väheneks. Seetõttu tuleb loomade tervise kaitse tagamiseks ühenduses võtta samas korras vastu kõik vajalikud meetmed.Artikkel 5Veterinaarsertifikaadid1. Liikmesriigid tagavad, et inimtoiduks ettenähtud loomsete saaduste kohta oleksid veterinaarsertifikaadid, kui:- direktiivi 89/662/EMÜ artikli 9 alusel loomatervishoiuga seotud põhjustel vastuvõetud sätted nõuavad, et liikmesriigist pärit loomsete saadustega oleks kaasas veterinaarsertifikaat, või- vastavalt artikli 4 lõikele 3 on lubatud erand.2. IV lisas sätestatud üldpõhimõtteid arvesse võttes võib artikli 12 lõikes 2 osutatud korras kehtestada üksikasjalikke rakenduseeskirju ja eelkõige selliste sertifikaatide näidiseid. Sertifikaadid võivad sisaldada üksikasju vastavalt muudele rahva tervise kaitset ja loomatervishoidu käsitlevatele ühenduse õigusaktidele.Artikkel 6Ametlikud veterinaarkontrollid1. Loomsete saaduste erieeskirju ning toiduainetele ja loomasöödale kohaldatavate kontrollide eeskirju sätestavate Euroopa Parlamendi ja nõukogu määruste vastuvõtmiseni tagavad liikmesriigid, et nende pädevad asutused viivad läbi ametlikke loomatervise kontrolle vastavalt käesolevale direktiivile, selle rakenduseeskirjadele ja kõigile käesoleva direktiivi kohaselt vastuvõetud loomsete saaduste kaitsemeetmetele. Üldjuhul tuleb kontrollid teha ette teatamata ja kooskõlas direktiivi 89/662/EMÜ sätetega.2. Loomsete saaduste hügieeni erieeskirju ning toiduainetele ja loomasöödale kohaldatavate kontrollide eeskirju sätestavate Euroopa Parlamendi ja nõukogu määruste vastuvõtmiseni ning kui on kindlaks tehtud loomatervishoiu eeskirjade rikkumine, võtavad liikmesriigid vajalikud meetmed olukorra parandamiseks vastavalt direktiivi 89/662/EMÜ sätetele.3. Komisjoni eksperdid võivad koostöös liikmesriikide pädevate asutustega teha kohapealseid kontrolle, sh auditit, kui see on vajalik käesoleva direktiivi ühtseks kohaldamiseks. Liikmesriik, kelle territooriumil kontrollimine toimub, tagab ekspertidele nende ülesannete täitmiseks kogu vajaliku abi. Komisjon teavitab pädevaid asutusi kontrollide tulemustest.Kui komisjoni auditi või kontrolli käigus tuvastatakse tõsine oht loomade tervisele, võtab asjaomane liikmesriik viivitamata kõik vajalikud meetmed loomade tervise kaitseks. Kui kõnealuseid meetmeid ei võeta või kui neid peetakse ebapiisavateks, võtab komisjon artikli 12 lõikes 2 osutatud korras vajalikud meetmed loomade tervise kaitseks ja teatab sellest liikmesriikidele.4. Käesoleva määruse rakenduseeskirjad, eelkõige riiklike ametiasutustega koostööd reguleerivad eeskirjad, võetakse vastu artikli 12 lõikes 2 sätestatud korras.II PEATÜKKIMPORT KOLMANDATEST RIIKIDESTArtikkel 7ÜldsättedLiikmesriigid võtavad meetmed tagamaks, et inimtoiduks ettenähtud loomseid saadusi tuuakse kolmandatest riikidest sisse üksnes siis, kui need vastavad I peatüki nõuetele, mida kohaldatakse kõigil selliste toodete ühenduses toimuva tootmise, töötlemise ja turustamise etappidel, või kui need annavad samaväärseid loomade tervisega seotud tagatisi.Artikkel 8Vastavus ühenduse eeskirjadeleSelleks et tagada vastavus artiklis 7 sätestatud üldisele kohustusele, tuleb artikli 12 lõikes 2 osutatud korras kehtestada järgmine.1. Loetelud kolmandatest riikidest või kolmandate riikide piirkondadest, millest on lubatud teatavate loomsete saaduste import. Kolmas riik kantakse kõnealusesse loetellu üksnes siis, kui selles riigis on läbi viidud ühenduse audit, mis näitab, et pädev veterinaarasutus esitab asjakohased tagatised ühenduse õigusaktidele vastavuse osas.Kõnealuste loetelude koostamisel või ajakohastamisel võetakse eelkõige arvesse:a) kolmanda riigi õigusakte;b) pädeva veterinaarasutuse ja selle järelevalvetalituste korraldust kolmandas riigis, nende talituste volitusi, nende suhtes kohaldatavat järelevalvet ning nende käsutuses olevaid abinõusid, sh personali jõudlust, õigusaktide tõhusaks kohaldamiseks;c) ühendusse importimiseks ettenähtud loomsete saaduste tootmisele, valmistamisele, käitlemisele, ladustamisele ja lähetamisele kohaldatud tegelikke loomatervishoiunõudeid;d) kinnitusi, mille kolmanda riigi pädev veterinaarasutus saab anda asjakohastele loomatervishoiunõuetele vastavuse või samaväärsuse kohta;e) kõiki kolmandast riigist pärit saaduse turustamise kogemusi ja läbiviidud impordikontrollide tulemusi;f) ühenduse kontrollide ja/või kolmandas riigis läbiviidud auditite tulemusi, eelkõige pädevate asutuste korraliste hindamiste tulemusi või, kui komisjon nõuab, kolmanda riigi pädevate asutuste esitatud aruannet nende poolt läbiviidud kontrollide kohta;g) kolmanda riigi eluskarja, koduloomade ja ulukite tervislikku seisundit, võttes eriti arvesse eksootilisi loomahaigusi ja riigi üldise tervisliku olukorra kõiki aspekte, mis võiksid ohustada inimeste ja loomade tervist ühenduses;h) korrapära, kiirust ja täpsust, millega kolmas riik esitab teavet oma territooriumil ilmnenud nakkuslike loomahaiguste kohta, eelkõige maailma loomatervishoiu organisatsiooni (OIE) poolt loetletud teatamiskohustuslike loomataudide kohta, või akvakultuurloomade puhul OIE akvakultuuri loomatervishoiu eeskirjas loetletud teatamiskohustuslike loomataudide kohta;i) kolmandas riigis kehtivaid eeskirju nakkuslike loomahaiguste vältimise ja tõrje kohta ning nende rakendamist, sealhulgas teistest riikidest importimise eeskirju.2. Komisjon korraldab, et kõigi vastavalt käesolevale artiklile koostatud või ajakohastatud loetelude ajakohased versioonid oleksid üldsusele kättesaadavad. Vastavalt käesolevale artiklile koostatud loetelusid võib kombineerida teiste loeteludega, mis on koostatud loomade ja inimeste tervise kaitseks ning võivad sisaldada ka terviseohutuse sertifikaatide näidiseid.3. Päritolureeglid loomsete saaduste ja loomade jaoks, kellelt need saadused on saadud, kehtestatakse artikli 12 lõikes 2 osutatud korras.4. Impordi eritingimused iga kolmanda riigi või kolmandate riikide rühma jaoks, võttes arvesse loomade tervislikku seisundit asjaomases kolmandas riigis või kolmandates riikides, kehtestatakse artikli 12 lõikes 2 osutatud korras.5. Vajadusel võib artikli 12 lõikes 2 osutatud korras kehtestada:- käesoleva artikli üksikasjalikud rakenduseeskirjad,- kriteeriumid kolmandate riikide ja nende piirkondade liigitamiseks seoses loomataudidega, ning- erieeskirjad ühendusse toomise viiside või teatavate toodete osas, nagu näiteks toodete ühendusse toomine reisijate poolt või kaubanäidiste sissetoomine.Artikkel 9Dokumendid1. IV lisas sätestatud nõuetele vastav veterinaarsertifikaat esitatakse koos loomsete saaduste partiiga selle ühendusse sisenemisel.2. Veterinaarsertifikaat tõendab, et tooted vastavad:a) käesoleva direktiivi ning ühenduse õigusaktide alusel selliste toodete jaoks sätestatud loomatervishoiunõuetele või nende nõuetega samaväärsetele sätetele; jab) kõigile artikli 12 lõikes 2 osutatud korras kehtestatud impordi eritingimustele.3. Dokumendid võivad sisaldada üksikasju vastavalt muudele rahva tervist ja loomade tervist käsitlevatele ühenduse õigusaktidele.4. Artikli 12 lõikes 2 osutatud korras võib:a) ette näha sätted elektrooniliste dokumentide kasutamiseks;b) koostada näidisdokumente;c) kehtestada transiitvedude eeskirju ja sertifikaate.Artikkel 10Ühenduse kontrollid ja auditid1. Komisjoni eksperdid võivad kolmandates riikides läbi viia käesoleva direktiiviga hõlmatud ühenduse kontrolle ja/või auditeid, et kontrollida vastavust ühenduse loomatervishoiu eeskirjadele või samaväärsust nendega. Komisjoni ekspertidega võivad kaasas olla eksperdid liikmesriikidest, kellel on komisjoni otsusega lubatud niisuguseid kontrolle ja/või auditeid läbi viia.2. Lõikes 1 osutatud kontrolle ja/või auditeid kolmandates riikides tehakse ühenduse nimel ja komisjon kannab sellega seoses tekkivad kulud.3. Lõikes 1 osutatud kontrollide ja/või auditite läbiviimise korra kolmandates riikides võib kehtestada või seda muuta artikli 12 lõikes 2 osutatud korras.4. Kui ühenduse kontrolli või auditi käigus tuvastatakse tõsine oht loomade tervisele,võtab komisjon viivitamata loomade tervise kaitseks vajalikud meetmed vastavalt direktiivi 97/78/EÜ artiklile 22 ja teatab sellest liikmesriikidele.III PEATÜKKLÕPPSÄTTEDArtikkel 11Tehniliste lisade ajakohastamineKäesoleva direktiivi lisasid võib muuta artikli 12 lõikes 2 osutatud korras, võttes eelkõige arvesse:i) teaduslikke arvamusi ja teaduslikult põhjendatud teadmisi, eelkõige seoses uute riskianalüüsidega;ii) tehnika arengut; jaiii) loomade tervisega seotud ohutuseesmärkide seadmist.Artikkel 12Komiteemenetlus1. Komisjoni abistab määruse (EÜ) nr 178/2002 artikli 58 kohaselt moodustatud alaline toiduahela ja loomatervishoiu komitee.2. Käesolevale lõikele viitamisel kohaldatakse otsuse 1999/468/EÜ artikleid 5 ja 7.Otsuse 1999/468/EÜ artikli 5 lõike 6 kohaseks tähtajaks kehtestatakse kolm kuud.3. Komitee võtab vastu oma töökorra.Artikkel 13Üleminekusätted1. Alates artikli 14 lõikes 1 nimetatud kuupäevast kaotavad V lisas loetletud direktiividega sätestatud loomatervishoiu eeskirjad kehtivuse.2. Nende sätete alusel vastuvõetud rakenduseeskirjad jäävad jõusse, kuni need asendatakse käesoleva direktiivi alusel vastuvõetud sama toimega eeskirjadega.3. Üleminekumeetmed võib sätestada artikli 12 lõikes 2 osutatud korras.Artikkel 141. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid 1. jaanuariks 2005. Liikmesriigid teatavad sellest viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.Artikkel 15Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas.Artikkel 16Käesolev direktiiv on adresseeritud liikmesriikidele.Brüssel, 16. detsember 2002Nõukogu nimeleesistujaM. Fischer Boel[1] EÜT C 365 E, 19.12.2000.[2] Euroopa Parlamendi 15. mai 2002. aasta arvamus.[3] Majandus- ja sotsiaalkomitee 28. märtsi 2001. aasta arvamus.[4] EÜT L 395, 30.12.1989, lk 13. Direktiivi on viimati muudetud direktiiviga 92/118/EMÜ (EÜT L 62, 15.3.1993, lk 49).[5] EÜT L 302, 31.12.1972, lk 28. Direktiivi on viimati muudetud määrusega (EÜ) nr 1452/2001 (EÜT L 198, 21.7.2001, lk 11).[6] EÜT L 24, 30.1.1998, lk 9.[7] EÜT L 184, 17.7.1999, lk 23.[8] EÜT L 31, 1.2.2002, lk 1.[9] EÜT L 302, 19.10.1992, lk 1. Määrust on viimati muudetud määrusega (EÜ) nr 2700/2000 (EÜT L 311, 12.12.2000, lk 17).[10] EÜT L 46, 19.2.1991, lk 1.--------------------------------------------------I LISALoomsete saadustega kauplemisel olulised haigused, mille suhtes on võetud tauditõrjemeetmed ühenduse õigusaktide aluselHAIGUS | DIREKTIIV |Sigade klassikaline katk | Nõukogu direktiiv 2001/89/EÜ ühenduse meetmete kohta sigade klassikalise katku tõrjeks |Sigade aafrika katk | Nõukogu direktiiv 2002/60/EÜ, millega kehtestatakse erisätted sigade aafrika katku tõrjeks |Suu- ja sõrataud | Nõukogu direktiiv 85/511/EMÜ, millega kehtestatakse ühenduse meetmed suu- ja sõrataudi tõrjeks |Klassikaline lindude katk | Nõukogu direktiiv 92/40/EMÜ, millega kehtestatakse klassikalise lindude katku tõrjemeetmed |Newcastle’i haigus | Nõukogu direktiiv 92/66/EMÜ, millega kehtestatakse ühenduse meetmed Newcastle’i haiguse tõrjeks |Veiste katk Lammaste ja kitsede katk Sigade vesikulaarhaigus | Nõukogu direktiiv 92/119/EMÜ, millega kehtestatakse üldised ühenduse meetmed teatavate loomahaiguste tõrjeks ja erimeetmed seoses sigade vesikulaarhaigusega |Akvakultuurloomade haigused | Nõukogu direktiiv 91/67/EMÜ, mis käsitleb loomatervishoiunõudeid akvakultuuriloomade ja -toodete turuleviimise suhtes Nõukogu direktiiv 93/53/EMÜ, millega kehtestatakse ühenduse miinimummeetmed teatavate kalahaiguste tõrjeks Nõukogu direktiiv 95/70/EÜ, millega kehtestatakse ühenduse miinimummeetmed kahepoolmeliste karploomade teatavate haiguste tõrjeks |--------------------------------------------------II LISASpetsiaalne tunnusmärk lihale, mis pärineb piirkonnast või piirkonna osast, mis ei vasta kõigile asjakohastele loomatervishoiunõuetele1. Värske liha tervisemärgil peab olema diagonaalne rist, mis koosneb kahest templi keskkohta läbivast sirgest joonest ja võimaldab lugeda märgile kirjutatud teavet.2. Lõikes 1 nimetatud märgi tegemiseks võib kasutada ka 6,5 cm laiust ja 4,5 cm kõrgust ühekordset ovaalset templit; märgil peab selgelt loetavate tähtedega olema järgmine teave:- ülemises osas liikmesriigi nimi või ISO-kood suurtähtedega: AT, BE, DE, DK, ES, FI, FR, GR, IE, IT, LU, NL, PT, SE ja UK,- keskel tapamaja veterinaarloa number,- alumises osas üks järgmine esitähtede kombinatsioon: CE, EC, EF, EG, EK või EY,- kaks sirget joont, mis ristuvad templi keskkohas nii, et ei varja märgile kirjutatud teavet.Tähtede kõrgus peab olema vähemalt 0,8 cm ja numbrite kõrgus vähemalt 1 cm.Templil peab olema ka teave, mille põhjal saab kindlaks teha liha kontrollinud veterinaararsti.Märk tuleb lihale kanda loomatervishoiunõuete täitmist kontrolliva ametliku veterinaararsti otsese järelevalve all.--------------------------------------------------III LISA1. Töötlemine teatavate liha ja piimaga seonduvate loomatervishoiu ohtude kõrvaldamiseks+ : Tõhusus tunnustatud.0 : Tõhusus tunnustamata.LIHA Töötlemine | Haigus |Suu- ja sõrataud | Sigade klassikaline katk | Sigade vesikulaarhaigus | Sigade aafrika katk | Veiste katk | Newcastle'i haigus | Klassikaline lindude katk | Lammaste ja kitsede katk |a)Kuumtöötlemine hermeetiliselt suletud mahutis, mille F0 väärtus on vähemalt 3,00 | + | + | + | + | + | + | + | + |b)Kuumtöötlemine liha sisetemperatuuril vähemalt 70 °C | + | + | + | 0 | + | + | + | + |c)Kuumtöötlemine liha sisetemperatuuril vähemalt 80 °C | + | + | + | + | + | + | + | + |d)Kuumtöötlemine hermeetiliselt suletud mahutis vähemalt 60 °C juures vähemalt 4 tundi, kusjuures 30 minuti jooksul peab liha sisetemperatuur olema vähemalt 70 °C | + | + | + | + | + | – | – | + |e)Kondita liha looduslik kääritamine ja laagerdamine vähemalt üheksa kuud, mille tulemuseks on järgmised omadused: aW-väärtus kuni 0,93 või pH-väärtus kuni 6,0 | + | + | + | + | + | 0 | 0 | 0 |f)Sama töötlus nagu punktis e, kuigi liha võib olla kondiga | + | + | + | 0 | 0 | 0 | 0 | 0 |g)Salaami: töötlemine vastavalt kriteeriumidele, mis on määratletud artikli 12 lõike 2 korras asjakohase teaduskomitee arvamuse kohaselt | + | + | + | 0 | + | 0 | 0 | 0 |h)Tagaosad ja seljatükid: töötlemine, mis hõlmab looduslikku kääritamist ja laagerdamist vähemalt 190 päeva tagaosade ja 140 päeva seljatükkide puhul | 0 | 0 | 0 | + | 0 | 0 | 0 | 0 |i)Kuumtöötlemine, millega tagatakse vähemalt 65 °C liha sisetemperatuur nii pikaks ajaks, kui on vaja, et saavutada pastöriseerimisväärtus (pv), mis on vähemalt 40 | + | 0 | 0 | 0 | 0 | 0 | 0 | + |PIIM ja piimatooted (sh koor), ette nähtud inimtoiduks | | | | | | | | |a)Kõrgkuumutamine (UHT)(UHT = miinimumtöötlus vähemalt 1 sekund 132 °C juures) | + | 0 | 0 | 0 | 0 | 0 | 0 | 0 |b)Kui piima pH on alla 7,0, tavaline töötlus kõrgtemperatuuril – lühiajaline pastöriseerimine (HTST) | + | 0 | 0 | 0 | 0 | 0 | 0 | 0 |c)Kui piima pH on 7,0 või rohkem – kahekordne HTST | + | 0 | 0 | 0 | 0 | 0 | 0 | 0 |--------------------------------------------------IV LISASertifitseerimise üldpõhimõtted1. Lähtekoha pädeva asutuse esindaja, kes annab välja loomsete saaduste partiiga kaasas oleva sertifikaadi, peab sertifikaadi allkirjastama ja tagama, et sellel oleks ametlik tempel. Kui sertifikaat koosneb rohkem kui ühest lehest, kohaldatakse seda nõuet iga lehe suhtes.2. Sertifikaadid peavad olema koostatud sihtliikmesriigi keeles või -keeltes ning selle liikmesriigi keeles, kus toimub tollikontroll, või neil peab kaasas olema kinnitatud tõlge nimetatud keelde või keeltesse. Liikmesriik võib siiski nõustuda ka mõne muu ametliku ühenduse keele kasutamisega kui tema oma keel.3. Ühendusse sisenemisel peab partiiga kaasas olema sertifikaadi originaaleksemplar.4. Sertifikaadid peavad koosnema:a) ühest lehest; võib) kahest või enamast leheküljest, mis on ühe jagamatu lehe osad; võic) järjestikustest lehekülgedest, mis on nummerdatud nii, et see näitab kindlat lehekülge kogu järjestuses (näiteks 2/4).5. Sertifikaatidel peab olema kordumatu identifitseerimisnumber. Kui sertifikaat koosneb järjestikustest lehekülgedest, peab see number olema igal leheküljel.6. Sertifikaat peab olema välja antud enne, kui partii, mille juurde sertifikaat kuulub, lahkub lähteriigi pädeva asutuse kontrolli alt.--------------------------------------------------V LISA1. Nõukogu 12. detsembri 1972. aasta direktiiv 72/461/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud Austria, Soome ja Rootsi ühinemisaktiga.2. Nõukogu 22. jaanuari 1980. aasta direktiiv 80/215/EMÜ ühendusesisest lihatoodetega kauplemist mõjutavate tervishoiuprobleemide kohta, [2] viimati muudetud Austria, Soome ja Rootsi ühinemisaktiga.3. Nõukogu 26. juuni 1991. aasta direktiiv 91/494/EMÜ värske linnuliha ühendusesist kaubandust ning kolmandatest riikidest importimist reguleerivate loomatervishoiunõuete kohta, [3] viimati muudetud direktiiviga 93/121/EÜ.4. Nõukogu 27. novembri 1990 aasta direktiiv 91/495/EMÜ, mis käsitleb küülikuliha ja tehistingimustes peetavate ulukite liha tootmist ja turuleviimist mõjutavaid terviseohutuse ja loomade tervishoiu probleeme, [4] viimati muudetud Austria, Soome ja Rootsi ühinemisaktiga.5. Nõukogu 16. juuni 1992. aasta direktiiv 92/45/EMÜ looduslike ulukite tapmise ja looduslike ulukite liha turuleviimisega seotud terviseohutuse ja loomade tervishoiu probleemide kohta, [5] viimati muudetud direktiiviga 97/79/EÜ.6. Nõukogu 16. juuni 1992. aasta direktiiv 92/46/EMÜ, milles sätestatakse toorpiima, kuumtöödeldud piima ja piimapõhiste toodete tootmise ja turuleviimise tervishoiueeskirjad. [6]7. Nõukogu 14. detsembri 1994. aasta direktiiv 94/65/EÜ, milles sätestatakse hakkliha ja lihavalmististe tootmise ja turuleviimise nõuded. [7][1] EÜT L 302, 31.12.1972, lk 24.[2] EÜT L 47, 21.2.1980, lk 4.[3] EÜT L 268, 24.9.1991, lk 35.[4] EÜT L 268, 24.9.1991, lk 41.[5] EÜT L 268, 14.9.1992, lk 35.[6] EÜT L 268, 14.9.1992, lk 1.[7] EÜT L 368, 31.12.1994, lk 10.--------------------------------------------------


title: Nõukogu direktiiv, 12. detsember 1972, ühendusesisest värske lihaga kauplemist mõjutavate tervishoiuprobleemide kohta

text:
Tähtis õiguslik teade

|

31972L0461

Euroopa Liidu Teataja L 302 , 31/12/1972 Lk 0024 - 0027 Soomekeelne eriväljaanne: Peatükk 3 Köide 5 Lk 0057  Taanikeelne eriväljaanne: Seeria I Peatükk 1972(31.12)L291 Lk 0073  Rootsikeelne eriväljaanne: Peatükk 3 Köide 5 Lk 0057  Ingliskeelne eriväljaanne: Seeria I Peatükk 1972(31.12)L302 Lk 0003  Kreekakeelne eriväljaanne: Peatükk 03 Köide 8 Lk 0236  Hispaaniakeelne eriväljaanne: Peatükk 03 Köide 6 Lk 0167  Portugalikeelne eriväljaanne Peatükk 03 Köide 6 Lk 0167

		Nõukogu direktiiv,12. detsember 1972,ühendusesisest värske lihaga kauplemist mõjutavate tervishoiuprobleemide kohta(72/461/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artikleid 43 ja 100,võttes arvesse komisjoni ettepanekut,võttes arvesse assamblee arvamust,võttes arvesse majandus- ja sotsiaalkomitee arvamustning arvestades, et:nõukogu 26. juuni 1964. aasta direktiivi (ühendusesisest värske lihaga kauplemist mõjutavate tervishoiuprobleemide kohta, [1] viimati muudetud nõukogu 27. oktoobri 1970. aasta direktiiviga [2]), elluviimisel ei ole soovitud tulemust, kuni ühendusesisest kaubandust takistavad liikmesriikide erinevad tervishoiunõuded liha osas; kõnealuste erinevuste kõrvaldamiseks tuleb liikmesriikide tervishoidu käsitlevad sätted liha osas ühtlustada;eelkõige informeerituse parandamiseks, mis puudutab loomade, millest saadud värske liha saadetakse teise liikmesriiki, tervislikku seisundit, tuleks sätestada, et teatavat liiki loomad peavad olema viibinud teatava aja ühenduse territooriumil, välja arvatud juhul, kui sihtriik teeb erandi, teatades sellest teistele liikmesriikidele ja komisjonile;episootiliste haiguste leviku vältimiseks värske liha kaudu tuleks ühendusesisesest kaubandusest välja arvata värske liha loomadelt, kes saabuvad põllumajandusettevõttest või piirkonnast, mille suhtes on vastavalt ühenduse eeskirjadele kehtestatud tervishoiualased piirangud;tuleks hoolitseda selle eest, et ühenduse eeskirjadele mittevastavale värskele lihale ei anta nendes eeskirjades sätestatud tervisemärki;liikmesriikidel peab olema õigus keelata liha sissetoomine oma territooriumile, kui see ei vasta ühenduse tervishoiualastele sätetele; kaubasaatjal või tema esindajal peaks olema taotluse esitamise korral võimalik liha tagasi saada, kui seda ei takista tervishoiuga seotud põhjused;keelu või piirangu korral tuleb selle põhjustest teavitada kaubasaatjat või tema esindajat ja ekspordiriigi pädevaid asutusi, et viimased oleksid nendest teadlikud;liikmesriikidel peab olema õigus mitte lubada oma territooriumile värsket liha liikmesriigist, kus on puhkenud episootiline haigus; võib episootilise haiguse iseloomust ja eripärast sõltuvalt sellist piirangut kohaldada ekspordiriigi territooriumi mingist osast või kogu territooriumilt pärit lihale; nakkushaiguse puhkemise korral liikmesriigi territooriumil on vaja kiiresti võtta selle tõrjeks vajalikud meetmed; selliste haigustega kaasnevaid ohtusid ja nõutavaid kaitsemeetmeid tuleks kogu ühenduses käsitleda samal viisil; nõukogu 15. oktoobri 1968. aasta otsusega [3] loodud alaline veterinaarkomitee peaks sel eesmärgil kehtestama ühenduse erakorralise korra vajalike meetmete võtmise suhtes;näib olevat soovitav sätestada selles direktiivis mittediskrimineerimise üldpõhimõte; kuni konkreetsete ühenduse eeskirjade kehtestamiseni impordi kohta kolmandatest maadest tuleks vastavalt sellele selgesõnaliselt sätestada, et kord, mille iga liikmesriik kehtestab kolmandate riikide suhtes, ei peaks olema soodsam kui kord, mida vastavalt käesolevale direktiivile kohaldatakse liikmesriikide vahelise kaubanduse suhtes,ON VASTU VÕTNUD KÄESOLEVA DIREKTIIVI:Artikkel 11. Käesolevat direktiivi kohaldatakse ühendusesisese kauplemise suhtes koduveiste, -sigade, -lammaste ja -kitsede ja kabjaliste koduloomade värske lihaga.2. Kõiki nende loomade inimtoiduks sobivaid osi loetakse lihaks.3. Värskeks loetakse igasugust liha, mis ei ole läbinud säilitamismenetlust; käesoleva direktiivi tähenduses käsitletakse siiski värske lihana jahutatud ja külmutatud linnuliha.Artikkel 2Käesolevas direktiivis kasutatakse järgmisi mõisteid:a) riiklik veterinaararst – liikmesriigi pädeva keskasutuse poolt ametisse määratud veterinaararst;b) ekspordiriik – liikmesriik, kust värsket liha saadetakse teise liikmesriiki;c) sihtriik – liikmesriik, kuhu saadetakse lihatooteid teisest liikmesriigist.Artikkel 3Ühe liikmesriigi territooriumilt võib saata teise liikmesriigi territooriumile ainult värsket liha, mis vastab järgmistele nõuetele.a) Kodulammaste, -kitsede või kabjaliste koduloomade liha peab, ilma et see piiraks artikli 6 kohaldamist, olema pärit loomadelt, kes on olnud ühenduse territooriumil vähemalt 21 päeva vahetult enne tapmist või sünnist alates alla 21 päeva vanuste loomade puhul.b) Liha ei tohi olla saadud loomadelt, mis tulevad majandist või piirkonnast, mille suhtes tervishoiualastel kaalutlustel kehtib keeld vastavalt nõukogu 26. juuni 1964. aasta direktiivi artikli 3 lõike 2 punktile b ühendusesisesest veiste ja sigadega kauplemist mõjutavate loomatervishoiuprobleemide kohta, [4] viimati muudetud nõukogu 7. veebruari 1972. aasta direktiiviga, [5] suu- ja sõrataudi, seakatku või Tescheni haiguse puhangu tõttu, mille suhtes kõnesolevad loomad on vastuvõtlikud.c) Liha ei tohi olla saadud tapamajadest, kus on registreeritud suu- ja sõrataudi, seakatku või Tescheni haiguse juhtumeid.Mõne nimetatud haiguse puhangu korral tagavad liikmesriigid, et liha, mille puhul kahtlustatakse saastumist, ei satu ühendusesisesesse kaubandusse.Artikkel 4Ilma et see piiraks artikli 3 punkti b sätteid, tohib värsket sea-, lamba- ja kitseliha saata teise liikmesriigi territooriumile üksnes tingimusel, et need loomad ei ole pärit ekspordiriigi põllumajandusettevõttest, mille suhtes kehtib tervishoiualastel põhjustel keeld sigade, lammaste või kitsede brutselloosi puhangu tõttu.Selline keeld peab kestma vähemalt kuus nädalat alates viimase haigusjuhtumi ametlikust registreerimisest.Artikkel 51. Liikmesriigid tagavad, et artiklite 3 ja 4 nõuetele mittevastavatelt loomadelt saadud värskele lihale ei anta tervisemärki, mis on sätestatud ühendusesisest värske lihaga kauplemist mõjutavaid tervishoiuprobleeme käsitleva direktiivi A lisa IX peatükis.2. Sihtriik võib keelata värske liha sissetoomise oma territooriumile, kui on tõestatud, et artikleid 3 ja 4 ei ole järgitud.3. Sellisel juhul peab sihtriik kaubasaatja või tema esindaja palvel lubama kogu värske liha partii tagasisaatmist, tingimusel et see ei ole vastuolus tervishoiunõuetega.4. Sihtriigi pädev asutus võib lasta partii hävitada, juhul kui ringlusesse suunamine on keelatud vastavalt lõikele 2 ja kui vastavalt olukorrale ekspordiriik riik või transiitriik ei luba partiid tagasi saata.5. Käesoleva artikli lõigetes 2, 3 ja 4 viidatud meetmete rakendamise suhtes kohaldatakse ühendusesisest veise- ja seakaubandust mõjutavate tervishoiuprobleemide direktiivi artikli 6 lõiget 7.Artikkel 61. Käesolev direktiiv ei mõjuta liikmesriikides kehtivate õigusaktidega sätestatud edasikaebeõigust käesolevas direktiivis sätestatud pädevate asutuste otsuste peale.2. Iga liikmesriik annab eksportijale, kelle värsket liha ei tohi ringlusesse lasta vastavalt artikli 5 lõikele 2, õiguse nõuda veterinaareksperdi arvamust. Iga liikmesriik tagab, et enne kui pädevad asutused võtavad muid meetmeid, näiteks liha hävitamine, on veterinaarekspertidel võimalus kindlaks määrata, kas artikli 5 lõike 2 tingimused on täidetud.Veterinaarekspert peab olema muu liikmesriigi kui ekspordi- või sihtriigi kodanik.Komisjon koostab liikmesriikide ettepaneku põhjal loetelu veterinaarekspertidest, kes võivad kõnealust arvamust esitada. Pärast liikmesriikidega konsulteerimist kehtestab komisjon kohaldatavad üldeeskirjad, eelkõige selliste arvamuste koostamise korra kohta.Artikkel 71. Sihtkohamaad võivad anda ühele või mitmele ekspordiriigile üldlube või teatavate juhtudega piiratud lube värske liha sisseveoks oma territooriumile, mis erandina artikli 3 punktist a ei ole pärit loomadelt, kes on viibinud ühenduse territooriumil vahetult enne tapmist vähemalt 21 päeva või sünnist alates alla 21 päeva vanuste loomade puhul.2. Kui sihtriik annab üldloa vastavalt lõikele 1, teatab ta sellest viivitamata teistele liikmesriikidele ja komisjonile.3. Kui sihtriik annab ühe lõikes 1 sätestatud lubadest, tuleb transiitveo korral taotleda vastavat luba ka asjaomastelt transiidiriikidelt.Artikkel 81. Ohu korral, et teisest liikmesriigist sissetoodud värske liha kaudu võivad loomahaigused levida oma riigi territooriumile, võib liikmesriik võtta järgmisi meetmeid, ilma et see piiraks artiklite 3, 4 ja 7 kohaldamist:a) episootilise haiguse puhangu korral teises liikmesriigis keelata või piirata ajutiselt liha sissetoomist kõnealuse liikmesriigi nakatunud piirkondadest;b) episootilise haiguse laiaulatusliku leviku korral või uue raske nakkusliku loomahaiguse puhangu korral keelata või piirata ajutiselt liha sissetootmist kogu kõnealuse liikmesriigi territooriumilt.2. Iga liikmesriik peab oma territooriumil lõikes 1 osutatud haiguste puhkemisest ja nende vastu võitlemiseks võetavatest meetmetest teavitama viivitamata teisi liikmesriike ja komisjoni. Samuti tuleb viivitamata teavitada haiguse likvideerimisest.3. Liikmesriigi poolt lõike 1 alusel võetud meetmetest ja nende tühistamisest ning vastavatest täpsetest põhjustest tuleb viivitamata teavitada teisi liikmesriike ja komisjoni.Artiklis 9 sätestatud korras võib teha otsuse nimetatud meetmete muutmiseks, eelkõige nende kooskõlastamise tagamiseks teiste liikmesriikide võetud meetmetega, või tühistamiseks.4. Lõikes 1 sätestatud olukorra tekkimisel ja kui tundub vajalik, et teised liikmesriigid peaksid samuti nimetatud lõike alusel võetud meetmeid võtma ja lõike 3 alusel tehtud muudatusi kohaldama, tuleb vastavad sätted vastu võtta artiklis 8 sätestatud korras.5. Käesolevaga tunnistatakse kehtetuks nõukogu direktiivi ühendusesisest värske lihaga kauplemist mõjutavate tervishoiuprobleemide kohta artikkel 8.Artikkel 91. Kui tuleb järgida käesolevas artiklis sätestatud korda, suunab eesistuja küsimuse oma algatusel või liikmesriigi nõudmisel nõukogu 15. oktoobri 1968. aasta otsusega asutatud alalisele veterinaarkomiteele (edaspidi "komitee").2. Liikmesriikide hääli komitees arvestatakse vastavalt asutamislepingu artikli 148 lõikes 2 sätestatule. Esimees ei hääleta.3. Komisjoni esindaja esitab võetavate meetmete eelnõu. Komitee esitab meetmete kohta oma arvamuse kahe päeva jooksul. Arvamus võetakse vastu vähemalt kaheteistkümne poolthäälega.4. Komisjon võtab vastu ja rakendab meetmed viivitamata, kui need on komitee arvamusega kooskõlas. Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule. Nõukogu võtab meetmed vastu kvalifitseeritud häälteenamusega.Kui nõukogu ei ole võtnud meetmeid vastu 15 päeva jooksul alates tema poole pöördumisest, võtab komisjon ettepandud meetmed vastu ja rakendab need viivitamata, v.a juhul, kui nõukogu on lihthäälteenamusega kõnealused meetmed tagasi lükanud.Artikkel 10Artikli 9 sätteid kohaldatakse kaheksateistkümne kuu jooksul alates küsimuse komiteele suunamise kuupäevast vastavalt artikli 9 lõikele 1 või mõnele muule vastavale sättele.Artikkel 11Kuni ühenduse sätete rakendamiseni seoses liha impordiga kolmandatest riikidest ei tohi riiklikud sätted neist riikidest imporditud liha kohta olla soodsamad käesolevast direktiivist tulenevatest sätetest.Artikkel 12Liikmesriigid jõustavad käesoleva direktiivi täitmiseks vajalikud õigusnormid enne 1. jaanuari 1974 ning teatavad sellest viivitamata komisjonile.Artikkel 131. Kuni 31. detsembrini 1976 lubatakse Taanil ja Ühendkuningriigil, Põhja-Iirimaa välja arvatud, ja kuni 31. detsembrini 1977 Iirimaal ja Ühendkuningriigil Põhja-Iirimaa suhtes säilitada värske liha importimisel oma siseriiklikud eeskirjad suu- ja sõrataudivastase kaitse kohta, kui nad samal ajal täidavad Euroopa Majandusühenduse asutamislepingu üldsätteid.Kuni 31. detsembrini 1976 lubatakse Taanil, Iirimaal ja Ühendkuningriigi säilitada värske liha importimisel oma siseriiklikud eeskirjad sigade katku vastase kaitse kohta, kui nad samal ajal täidavad Euroopa Majandusühenduse asutamislepingu üldsätteid.2. Enne 31. detsembrit 1976 vaadatakse läbi olukord ühenduses tervikuna ja selle erinevates osades veterinaaria valdkonnas toimunud arengute valguses.Hiljemalt 1. juuliks 1976 esitab komisjon nõukogule aruande olukorra arengu kohta ja vajaduse korral asjakohased ettepanekud, võttes arvesse nimetatud arenguid.Artikkel 14Käesolev direktiiv on adresseeritud liikmesriikidele.Brüssel, 12. detsember 1972Nõukogu nimeleesistujaP. Lardinois[1] EÜT 121, 29.7.1964, lk 2012/64.[2] EÜT L 239, 30.10.1970, lk 42.[3] EÜT L 255, 28.10.1968, lk 23.[4] EÜT 121, 29.7.1964, lk 1977/64.[5] EÜT L 38, 12.2.1972, lk 95.--------------------------------------------------